ming030890/wiki-yue-high-quality huggingface dataset:
雪梨市政廳

雪梨市政廳（Sydney Town Hall）係澳洲雪梨市中心一座砂岩建築。佢對住維多利亞女王大廈，鄰近聖安德烈座堂。市政廳嘅台階係好受歡迎嘅聚會地點。
雪梨大學圖書館

雪梨大學圖書館（University of Sydney Library）係雪梨大學嘅圖書館系統。佢喺大學嘅幾個校區合共有八個地點。佢最大嘅圖書館費舍爾圖書館（Fisher Library）以早期嘅捐助者托馬斯·費舍爾命名。藏品入面有好多珍貴嘅物品，例如《巴拿巴福音》現存嘅兩本之一，以及牛頓爵士嘅第一版《自然哲學的數學原理》。
雪梨單軌電車

雪梨單軌電車（英文：Sydney Monorail，原名都市單軌電車，通車嗰陣叫做TNT海港連線，亦有啲中國大陸媒體叫佢做雪梨環城單軌列車）係澳洲雪梨一座已經廢止嘅單軌鐵路系統，全線單程行車，採用咗瑞士豐羅集團（Von Roll）嘅「MkIII」跨坐式單軌技術。呢條單軌鐵路連接咗達令港、雪梨唐人街、雪梨嘅商業中心區同埋購物區。單軌鐵路全長 3.6 公里，設有八個站，車隊共有四架列車。雪梨水族館同埋雪梨會議展覽中心呢啲位於雪梨嘅旅遊景點同設施，都座落喺單軌電車線附近。新南威爾士州州長巴里·奧法雷爾（Barry O'Farrell）喺2012年3月23號宣布，州政府已經收購咗負責經營單軌電車嘅公司，並有意將單軌電車系統拆除，以便開發鐵路沿線土地，包括雪梨會議展覽中心嘅擴建項目；而單軌電車也將會喺18個月之後停運。單軌電車最終喺2013年6月30號停止營運，並且喺2013年8月12號至2014年3月期間進行拆卸工程。

批評
有啲人批評當初興建呢條單軌電車，而唔係輕鐵，係一個政治決定，因為起輕鐵嘅話，造價會平2000萬，班次又會密啲，票價又會平啲。
另外，雖然單軌電車其受遊客歡迎，但係當地居民就對佢感覺麻麻地。喺宣布拆卸決定嘅時候，新南威爾斯省省長奧法雷爾亦都話，呢條單軌唔適合現代城市大範圍嘅公共運輸網絡，亦無法同雪梨嘅公共運輸網絡整合，而且居民想去嘅地方，佢都去唔到。

拆卸後保留
拆卸之後，其中三部列車入面，合共11卡車獲保留，另外2卡車就被改作其他用途。
Monorail Cars
雪梨中央車站

雪梨中央車站（英文：Central station），亦叫做雪梨總站（Sydney Terminal），係澳洲雪梨同新南威爾斯州最大嘅中央車站，位於雪梨都會區嘅南邊。幾乎所有雪梨城市鐵路嘅市內列車班次會喺呢度停靠，除此之外，仲有前往新南威爾斯各城鎮嘅鐵路班次都會用中央車站。
由於中央站係雪梨鐵路網嘅中心，因此喺月台經常見得到嘅「入（城）方向」（「inbound」）（市郊）、「上海岸方向」（「up shore」）（北岸線）同埋「上綫方向」（「up」）（城際線）等標記，其實都係指前往中央站方向。
雪梨大學

雪梨大學係澳洲新南威爾士雪梨一間公立大學，1850年創校，屬砂岩學府其中一間。
長島縣

長島係中國山東煙臺一個縣，總面積56平方公里，人口4.5萬。
長崎成功丸

長崎成功丸（日文：V・ファーレン長崎）係日本一支職業足球隊，日本乙組職業足球聯賽（J2）球隊之一。球會根據地係長崎縣，主場係長崎體育場。

史
2005年成立。2013年加入日本職業足球聯賽。
長島裕明

長島裕明（1967年3月22號—）係退役日本足球員，教練，執教過德島漩渦。
長崎同天草地方嘅潛伏基督徒關連遺產

長崎同天草地方嘅潛伏基督徒關連遺產係個喺日本嘅世界遺產，登錄喺聯合國教科文組織嘅世界遺產名錄。
長島光那

長島光那 ，係日本嘅一個女藝人同埋配音員。
長崎大學

長崎大學（日文：長崎大学／ながさきだいがく）係喺日本長崎縣長崎市嘅國立大學，1949年創校。
長崎機場

長崎機場（粵拼：coeng4 kei4 gei1 coeng4，日文：長崎空港）係日本長崎縣大村嘅一個機場，喺1975年5月1號啟用。
阿拉伯狼

阿拉伯狼（學名：Canis lupus arabs）係犬科犬屬嘅其中一個亞種。
阿拉伯航空

阿拉伯航空（Air Arabia）係阿拉伯聯合酋長國一間航空公司，佢係阿拉伯航空運輸組織嘅成員，喺2003年開張。
阿拉伯海

阿拉伯海係印度洋西北邊嘅一個海，喺亞洲西南邊嘅阿拉伯半島同印度次大陸之間。佢西北邊係阿曼灣同波斯灣，西邊係亞丁灣同紅海。
阿拉伯馬

阿拉伯馬（英文：Arabian horse）係種原產自阿拉伯半島嘅馬品種，有超過4500年嘅歷史，隨住貿易同戰爭，呢隻品種經已傳到世界各地。
阿拉伯河

阿拉伯河係伊朗同伊拉克嘅邊界河，由底格里斯河同幼發拉底河交匯開始，向東南流入波斯灣，全長200公里。
阿拉伯膠

阿拉伯膠（英文：gum arabia 或者 acacia gum）係一種軟膠類原材料，喺金合歡屬嘅樹膠度提煉出嚟嘅。阿拉伯膠係食得嘅。
阿拉伯膠嘅主要用途包括整嘢食（例如糖），同埋做藝術品嘅原料。
呢款物料叫做阿拉伯膠，係因為出呢種膠嘅樹嘅原產地係阿拉伯地區。不過，而家大部份嘅阿拉伯膠其實係喺非洲種嘅樹度攞出嚟嘅。
西部洋平

西部洋平（1980年12月1號—）係日本足球員，司職守門員，效力清水心跳。
西部世界

《西部世界》（英文：Westworld）係套喺HBO度播嘅美國科幻西部電視劇，由尊立頓路蘭同佢老婆一齊創作，由美國小說家米高克萊頓（英文：Michael Crichton）導演同編劇嘅1973年電影《機械人世界（英文：Westworld (film)）》度改編返嚟。2022年11月，HBO宣佈取消呢套劇。
西部內陸海路

約莫一億年前白堊紀中期嘅西部內陸海路。
白堊紀早期嘅顱骨瀝海路。注意到嗰陣時仲未有哈德遜海路。
西部內陸海路，又叫白堊紀海路、尼烏布卅散海、北美內陸海、西部內海，係一片存在喺中期到晚期白堊紀同埋早期古近紀嘅大型內海，而且將北美大陸分成兩柵陸塊，即西邊嘅拉剌微地亞古陸同埋東邊嘅阿巴拉幟亞古陸。邇片古海一頭接墨西哥灣，穿過時今美國同埋加拿大嘅中部地區，北面接埋北冰洋。片海最大嗰陣時有2,500英尺（760米）深，600英里（970公里）闊同埋超過2,000英里（3,200公里）咁長。
西部電影

西部電影（粵拼：sai1 bou6 din6 jing2，Western Film）係一種電影類型，通常指場景設定喺美國舊西部嘅電影。
閏二月十五

閏二月十五係黃曆閏年時閏二月第十五日。因為閏二月唔係年年有，平時紀念都會響二月十五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月十八

閏二月十八係黃曆閏年時閏二月第十八日。因為閏二月唔係年年有，平時紀念都會響二月十八。

大件事
呢段公元係跟儒畧曆。
1352年3月4號，日本北朝文和元年，南朝正平7年 - 新田義宗舉兵向上野國，攻入鎌倉。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月十四

閏二月十四係黃曆閏年時閏二月第十四日。因為閏二月唔係年年有，平時紀念都會響二月十四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月廿七

閏二月廿七係黃曆閏年時閏二月第廿七日。因為閏二月唔係年年有，平時紀念都會響二月廿七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月廿九

閏二月廿九係黃曆閏年時閏二月第廿九日。因為閏二月唔係年年有，平時紀念都會響二月廿九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月廿二

閏二月廿二係黃曆閏年時閏二月第廿二日。因為閏二月唔係年年有，平時紀念都會響二月廿二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月廿三

閏二月廿三係黃曆閏年時閏二月第廿三日。因為閏二月唔係年年有，平時紀念都會響二月廿三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月十六

閏二月十六係黃曆閏年時閏二月第十六日。因為閏二月唔係年年有，平時紀念都會響二月十六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月廿一

閏二月廿一係黃曆閏年時閏二月第廿一日。因為閏二月唔係年年有，平時紀念都會響二月廿一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月廿五

閏二月廿五係黃曆閏年時閏二月第廿五日。因為閏二月唔係年年有，平時紀念都會響二月廿五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
隊長

隊長（英文：Captain）係團隊運動中嘅個銜頭，由運動員之中經由指定或者互選一人擔任。喺某啲情況下，隊長可能喺比賽同團隊合作方面負有重大嘅責任。

各種隊長
呢個表唔完整，歡迎加料。
隊長 (足球)
隆興

隆興係南宋皇帝趙眘嘅第一個年號，相當於公元1163年到1164年，前後總共2年。
隊伍章

隊伍章係伊斯蘭教典籍《可蘭經》入面嘅第39章（蘇拉）。
隆舜

隆舜（粵音：lung4 seon3），係南詔嘅第十二代「詔」（王或者首領噉解）同埋第二代皇帝。佢係世隆個仔、舜化貞個老竇，喺877年—897年在位，諡號係武宣帝。
隆裕太后

隆裕太后（1868年1月28號—1913年2月22號），徽號孝定景皇后，全名葉赫那拉靜芬，係大清皇帝載湉（清德宗光緒帝）嘅皇后，亦係中國史上最後一位太后。
雖然佢係慈禧太后嘅侄女，但係佢性格懦弱，冇乜政治野心，喺1912年代表宣統皇帝溥儀頒布《退位詔書》，大清從此滅亡。
自從頒布退位詔書之後，隆裕太后鬱鬱寡歡。1913年2月22號，隆裕太后死咗，得年45歲。謚號叫做孝定隆裕寬惠慎哲協天保聖景皇后，中華民國北京政府以國葬嘅規格處理喪事，同清德宗合葬喺崇陵（喺中國河北省易縣嘅清西陵）。
晚清史（1840年—1911年） 改
重大事件
清皇室重要人物
重要人物
重要組織
隊草

隊草，又寫作㨃草 deoi2 cou2，又叫吸食大麻，指吸入加熱大麻草嘅花、葉或提取物而產生嘅煙霧或蒸汽。
隆陽區

隆陽區係中國雲南保山一個市轄區，亦係保山市政府所在地，總面積5011平方公里，人口86萬。
隊冧全世界

《隊冧全世界》（英文：Boy Kills World）係2024年美國電影，由標斯卡斯格、謝茜嘉羅瑟、亞洋魯辛、米雪道格莉主演，Moritz Mohr執導。
馬克·安東尼

馬克·安東尼（拉丁文：Marcus Antonius，前83年1月14號—前30年8月1號）係羅馬共和國末期政治人兼凱撒副官，羅馬共和國羅馬（今日嘅意大利羅馬）人。凱撒被刺殺後佢曾經同屋大維、雷必達組成後三頭同盟，前30年畀屋大維趕絕殺絕下佢同埃及妖后一齊，喺托勒密王國亞歷山大港（今日嘅埃及亞歷山大港）先後自殺。
馬克吐溫

馬克吐溫（Mark Twain，1835年11月30號—1910年4月21號），原名叫深苗奧 蘭韓 卡利文司（Samuel Langhorne Clemens），係美國小說家、作家，演講人。以其幽默、機智同名氣見稱，交友廣闊。佢寫嘅《湯姆歷險記》（The Adventures of Tom Sawyer）同埋之後嘅 Adventures of Huckleberry Finn 至為人熟識。馬克吐溫1910年死，享年七十五，安葬喺紐約州艾瑪拉。
吐溫喺密蘇里州嘅漢尼拔長大，呢度後來成為《湯姆歷險記》同《哈克貝利·費恩歷險記》嘅背景。佢早年做學徒做印刷，然後做植字員，為佢哥哥奧賴恩·克萊門斯嘅報紙寫稿。之後吐溫做咗密西西比河嘅汽船領航員，為佢提供咗寫《密西西比河上的生活》（1883年）嘅素材。好快之後，吐溫去咗西部同奧賴恩喺內華達領地會合。佢幽默咁提到自己挖礦唔成功，轉而為維吉尼亞城嘅《領土企業報》做記者。
吐溫首次以作家身份成功係因為幽默小說《卡拉維拉斯縣著名跳蛙》，呢個故事喺1865年出版；故事靈感來自佢喺加州安吉爾斯營嘅安吉爾斯酒店聽到嘅故事，當時吐溫喺嗰度做礦工。呢個短篇故事令吐溫聲名大噪。 佢寫小說同非小說。隨住名氣越來越大，吐溫成為咗炙手可熱嘅演講者。佢嘅機智同諷刺，無論係文字定係演講，都贏得咗評論家同同行嘅讚賞，吐溫仲同總統、藝術家、實業家同歐洲皇室做朋友。
雖然吐溫起初支持美國喺夏威夷王國嘅利益，但佢後來改變咗立場， 由1901年到1910年佢死之前，佢擔任美國反帝國主義聯盟嘅副主席，強烈反對菲律賓-美國戰爭同美國帝國主義。 吐溫喺1905年出版咗一本諷刺性嘅小冊子《利奧波德國王的獨白》，講述比利時喺剛果自由邦嘅暴行。
吐溫靠寫作同演講賺咗好多錢，但投資咗一啲蝕本嘅生意，例如佩奇排字機，呢部機械排字機因為太複雜同唔精準而失敗。佢因為呢啲財務挫折而申請破產，但喺標準石油高層亨利·赫特爾斯頓·羅傑斯嘅幫助下，慢慢克服咗財務困難。雖然申報破產意味住佢唔需要還晒啲債，但吐溫最終都全數還清咗所有債主嘅錢。吐溫出世嗰陣哈雷彗星啱啱經過，佢預言自己死嗰陣都會同彗星一齊，結果佢真係喺彗星最接近地球嘅一日之後就死咗。

早期生活
15歲嘅山謬·克萊門斯手持一枝金屬活字串字架，串起佢嘅名。佢明白攝影印刷過程會將影像內容反轉，就好似喺印刷過程中啲活字會反轉一樣，最後先至可以得到清晰嘅副本。
山謬·蘭霍恩·克萊門斯喺1835年11月30號出世喺密蘇里州嘅佛羅里達。佢係珍（原名蘭普頓；1803-1890）同約翰·馬歇爾·克萊門斯（1798-1847）七個仔女中嘅第六個。珍係肯塔基州人，約翰係維珍尼亞州人。
佢父母係因為佢老豆（一個喺肯塔基州受訓嘅律師）嘗試幫珍嘅老豆同叔父避免破產而認識。佢哋喺1823年結婚。吐溫係英格蘭人同阿爾斯特蘇格蘭人嘅後裔。佢嘅七個兄弟姊妹中得三個過咗細路哥：奧賴恩（1825-1897）、帕梅拉（1827-1904）同亨利（1838-1858）。佢嘅細佬普萊森特·韓尼拔（1828）出世三個禮拜就夭折，佢嘅家姐瑪格麗特（1830-1839）喺吐溫三歲嗰陣去世，佢嘅細佬本傑明（1832-1842）又喺三年後去世。
當吐溫四歲嗰陣，佢屋企人搬去咗密蘇里州嘅漢尼拔，呢個係密西西比河畔嘅港口城市，就係啟發《湯姆歷險記》同《哈克歷險記》入面嘅聖彼得堡鎮嘅原型。當時密蘇里州仲容許奴隸制，所以奴隸制成為咗佢寫作嘅主題之一。佢老豆係律師兼法官，喺1847年因為肺炎去世，當時吐溫得11歲。翌年，吐溫讀到五年級就退學，去做印刷學徒。 喺1851年，佢開始做排字工人，同時為佢哥哥奧賴恩擁有嘅《漢尼拔日報》撰寫文章同幽默短文。當吐溫18歲嗰陣，佢離開漢尼拔，去咗紐約市、費城、聖路易斯同辛辛那提做印刷工人，加入咗新成立嘅國際印刷工會（即係印刷工人嘅工會）。吐溫喺夜晚自學，去公共圖書館搵資料，佢發現呢度嘅資料比傳統學校豐富好多。
喺《密西西比河上嘅生活》一書入面，吐溫形容佢細個嗰陣嘅生活，話「喺我班兄弟之中，得一個永恆嘅志向」：就係做個蒸汽船船員。「船長係最高級嘅職位。就算係喺嗰啲工資低微嘅年代，船長都有一筆王公貴族咁嘅人工——由每個月一百五十到二百五十蚊唔等，仲唔使俾伙食費。」喺吐溫嘅描述入面，船長嘅聲望仲要高過船長添。船長要「同每棵舊樹頭、每棵單枝嘅三角葉楊樹同埋每一堆唔起眼嘅木頭堆建立一種溫暖親密嘅關係，呢啲嘢全部都係裝飾呢條河一千二百英里長嘅河岸嘅；仲有更加緊要嘅係，喺黑暗中都要……真係知道呢啲嘢喺邊度」。蒸汽船船長Horace Ezra Bixby收咗吐溫做學徒船長，教佢由新奧爾良到聖路易士呢段河道，收費五百蚊（相當於相當於2021年嘅$16,000），喺吐溫畢業之後第一份人工度扣返。吐溫研究密西西比河，學習佢嘅標誌、點樣有效咁喺河流度航行，仲有點樣閱讀河流同佢不斷變化嘅水道、暗礁、水底嘅樹頭同石頭，呢啲嘢「可以攞走最堅固嘅船隻嘅生命」。佢用咗超過兩年先至攞到船長牌。做船長仲俾咗吐溫佢個筆名，「mark twain」係測深嘅術語，即係「兩噚」（12英尺）嘅水深，係蒸汽船可以安全航行嘅深度。
作為一個年輕嘅船長，克萊門斯喺A. B. Chambers號蒸汽船度同Grant Marsh一齊工作，後者因為喺密蘇里河上做蒸汽船船長嘅事蹟而出名。佢哋兩個都好欣賞大家，喺克萊門斯離開河流之後仲維持咗好多年嘅通信。
喺培訓期間，撒母耳說服佢細佬亨利同佢一齊做，仲幫佢喺Pennsylvania號蒸汽船度搵到一份泥工嘅工作。1858年6月13號，蒸汽船嘅鍋爐爆炸；亨利喺八日之後因傷重不治。吐溫聲稱佢一個月前喺夢中預見咗呢個死亡，:275呢件事激發咗佢對通靈學嘅興趣；吐溫係心靈研究學會嘅早期成員。吐溫好內疚，一生都覺得自己要負責。吐溫繼續喺河上工作，做到1861年美國內戰爆發為止，嗰陣密西西比河嘅交通受到限制。喺戰爭開始嘅時候，佢短暫加入咗當地嘅美利堅邦聯部隊。吐溫後來寫咗一篇短文《一場失敗嘅戰役嘅私人歷史》，描述佢同佢啲朋友點樣做咗兩個禮拜嘅邦聯志願軍，之後佢哋嘅部隊就解散咗。
之後吐溫去咗內華達幫佢哥哥奧賴恩做嘢，奧賴恩係內華達領地嘅秘書。吐溫喺佢本書《艱苦歲月》度形容咗呢段經歷。:147
馬克·史畢茲

馬克·史畢茲（1950年2月10號—），係一個美國游水運動選手，喺1972年慕尼黑奧運攞咗7面游泳金牌，所以有「水怪史畢茲」嘅稱號。
馬克·森內特

馬克·森內特係一個美國、加拿大電影導演、製片人、演員、編劇、電影攝影師、電視主持、作曲家、電影演員。
馬克·馬昆斯

馬克·馬昆斯（西班牙文：Marc Márquez i Alentà，1993年2月17號—）係西班牙世界摩托車錦標賽賽車手，直至2021年已經攞到全部級別嘅八座世界冠軍。
馬昆斯1993年2月17號響西班牙加泰隆尼亞出世，老豆自細就栽培佢做一位賽車手。2008年第一次上場比賽，2010年攞到125c.c.級別世界冠軍，兩年後攞到Moto2級別世界冠軍，2013年升格做MotoGP選手，並且以新人嘅姿態攞到摩托車界最高榮耀ーMotoGP世界冠軍，成為GP史上最後生嘅世界冠軍，亦係第三位攞到呢個銜頭嘅西班牙人。響2014年開始佢即刻十個站連勝，響第15站茂木賽道入面獲得第二名仲提前鎖定MotoGP世界冠軍。跟住佢響2015年至2019年都衛冕世界冠軍，直至2020年響第一站右臂受傷被迫退出，直至2021年先復出，錯過咗當年所有嘅比賽。2021年復出後成績尚算唔錯，但因傷錯過頭兩站，最終排名第7。佢到依家贏過59場。
馬昆斯成日畀人認為係MotoGP最偉大嘅賽車手之一，響鄉下塞爾韋拉仲畀人起花名「el tro de Cervera」（塞爾韋拉嘅雷霆），同米高·海爾伍德、菲爾·瑞德、華倫天奴·羅斯成為摩托車賽車界最受矚目嘅新人之一。由於佢非常誇張嘅過彎技術，所以佢都出過唔少意外，就好似2022年響印尼站熱身嗰陣炒車，結果隻眼一度睇到重影。
佢自2013年以嚟就一直隸屬本田車隊。細佬阿歷士·馬昆斯亦係一位摩托車賽車手，係2019年Moto2嘅世界冠軍。香港有部份傳媒為咗區分兩兄弟，所以叫馬克做「M馬昆斯」，阿歷士做「A馬昆斯」。
馬克呂特

馬克‧呂特（Mark Rutte，1967年2月14號—）係北大西洋公約組織當今秘書長，2024年10月上任，又係荷蘭前首相，係荷蘭史上任期最長嘅首相。
馬克安托雲沙龐鐵耶

馬克安托雲沙龐鐵耶（法文：Marc-Antoine Charpentier，1643年—1704年2月24號）係法國作曲家。
沙龐鐵耶嘅音樂才華，令到佢喺巴黎嘅音樂界裏面佔咗好重要嘅地位。不過，由於宮廷樂正呂利（Jean-Baptiste Lully）同埋法國國王路易十四嘅打壓，沙龐鐵耶入唔到王宮任職，過咗身之後亦都好快被人遺忘咗。直到20世紀，佢嘅音樂先至重見天日，得到應有嘅欣賞。
雙岡

雙岡（粵拼：soeng1 gong1），又寫做䨇崗，又叫孖崗（maa1 gong1），係中國廣東廣州嘅地名，喺黃埔區，南邊靠珠江邊；北邊靠黃埔東路；西邊靠文沖船廠；東邊靠廟頭村。個村係因為舊時，後邊有兩座山崗而改成噉嘅名。
雙岡站

雙岡站（粵拼：soeng1 gong1 zaam6；英文：Shuanggang Station），又寫䨇崗站，規劃時期嗌過文園站（man4 jyun4 zaam6；英文：Wenyuan Station），係廣州地鐵13號綫嘅車站，2017年12月28號開放，位置喺黃埔區紅山街南邊，黃埔東路近文船路口東南角（107國道嘅K2380+610標記位）。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係13號綫月台。雖然車站冇休息室，但廁所同母嬰室喺月台東邊。

站廳
雙岡站嘅站廳收費區喺車站北邊，南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺黃埔東路近文船路口東南角嘅地底。

商舖同自助服務
呢個站得一間便利舖同臺自助服務。
商舖
7-ELEVEN

出入口
雙岡站冚唪唥嘅出入口A出入口A出入口 B出入口B出入口
呢個站有2個出入口，分别係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺1997年嘅廣州地鐵規劃入面出現，嗰時嘅3號綫規劃經過呢度。喺2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方。2008年又將14號綫分拆成兩半，呢條路線輾轉成為13號綫一部份，期間出現咗文園站，位置大概喺黃埔東路近信華路口，但隨後因要大量拆遷房屋同埋廣深沿江高速公路西延段爭用地嘅關係而搬到紅山街對面嘅文船廠一帶起。

施工
2013年11月20號，車站正式喐手起。期間施工一直好順利，直到2016年11月30號順利封頂。盾構方面，其中廟頭（今日嘅南海神廟站）⇄文園之間嘅14號盾構井兩邊嘅隧道從2015年3月26號開挖，直到2017年2月10號先至雙綫貫通嗮。而文園⇄豐樂路（今日嘅裕豐圍站）之間嘅13號盾構井兩邊嘅隧道從2015年7月31號開挖，直到2016年8月4號先至雙綫貫通嗮。喺2016年10月1號，廣州市民政局同廣州市地名部門聯合廣州地鐵部門公佈咗份最新嘅招標文件，決定將呢個站按就近地名而正式改名做雙岡站

開通
2016年12月28號12:00，車站喺13號綫一期開通後亦正式開放。
雙峰

雙峰係中國湖南婁底一個縣，總面積1715平方公里，人口90萬。
貝賽特氏症

貝賽特氏症（Behçet's disease），又叫貝賽特氏症候群，因好發於絲路國家，亦叫絲路病。
香港藝人黃浩然患過貝賽特氏症，導致喉嚨發炎潰瘍，好難講到嘢，更因為咁而辭演新劇。
貝貝

貝貝係香港最出名嘅灣鱷明星。有人喺2003年11月發現貝貝喺新界元朗山貝河出沒，從此聲名大噪，傳媒爭住影佢，市民爭住睇佢，相機日捕夜捕。之後，貝貝同澳洲生態學家利弗（John Lever）同番禺捕鱷專家何展釗呢幾個人周旋咗幾個月，重未捉得到。終於喺七個月後，2004年6月俾漁農自然護理署捉住，送咗去嘉道理農場暫住。2006年8月15號搬去香港濕地公園 —— 專為貝貝而設永久嘅屋企「貝貝之家」裏面長住。

改名
2004年7月12號，漁農自然護理署同香港電台一齊搞咗個鱷魚改名比賽，反應熱烈。8月12號，漁農自然護理署宣佈元朗小灣鱷命名為「貝貝」；英文名 Pui Pui，係因為呢個名生動活潑又易記，最啱攞嚟形容喺山貝河搵倒嘅小灣鱷。之前，首先發現嗰條鱷魚嘅南生圍姓陳嘅村民講笑噉同佢改咗個名叫「陳鱷鱷」。

幾大
貝貝游緊水
專家估計捉倒嗰時貝貝係 4 歲，所佢就係條千禧年出世（2000年），1.75 米長，19.5 kg 重。佢大個之後大概會有 3 米，貝貝之家嘅設計預埋呢樣嘢。

戶外設施
水池：水深一米，水面有突出嚟嘅石台，畀鱷魚遮陰同匿埋。
紅外線暖爐：藏喺石簷底嘅紅外線暖爐，響凍嘅日子畀啲溫暖貝貝（溫度係攝氏 25 度）
電熱板：陸上嘅電熱板，響凍嘅日子畀貝貝休息取暖。
電子磅：收埋喺石簷下面，簷底有紅外線暖爐。每當貝貝攤喺度取暖嗰陣，工作人員可以響室內嘅儀器紀錄重量，完全唔使騷擾貝貝。
濾水系統：池水不停循環過濾，確保水質好正。先進嘅過濾系統包括過濾沙缸同紫外光消毒。
戶外植物：戶外展區種嘅植物除點綴之外，亦係畀貝貝遮蔭同匿埋嘅地方，品種包括蒲葵、風車草、海芋、大薸。

室內設施
室內屋企同戶外範圍由一道活門分開，畀貝貝自由出入。內室方便獸醫做健康檢查，亦可以畀貝貝舒舒服服過冬。
通風系統同自然光：室內個窗特大，風扇同抽風系統，保持空氣流通。自然光由窗射入嚟，對鱷魚有益。
暖管：室內通風系統重有暖管，可以響冬天提供暖氣。溫度太低嗰陣重可以加紅外線暖爐。
暖水：好凍嘅冬天時可提供暖水，等室內池水保持 20 度以上。
閉路電視：室外戶內都有閉路電視，24 小時睇住貝貝嘅活動。嚟旅遊嘅人可以響戶外隔住塊玻璃睇吓貝貝嘅起居生活……
貝遊歐洲

《貝遊歐洲》（英文：Europe Go Go Go!）係香港無綫電視製作嘅遊埠節目，《貝遊英倫》續作，由蔡思貝主持，2023年8月28號到9月13號逢禮拜一到三 22:30-23:05喺翡翠台播。
貝葉斯資訊量準則

貝葉斯資訊量準則（英文：Bayesian information criterion，BIC）係統計學上一條用嚟評估統計模型嘅準則。根據呢條準則，評估一個統計模型嗰陣應該要令以下嘅數值有咁細得咁細：
當中  係估計咗嘅參數嘅數量， 係個模型嘅概似函數（likelihood function）得到嘅最大數值，而  係樣本大細。
關偉倫

關偉倫（英文：Kwan Wai Lun，1951年7月16號—），佢喺中國大陸出生，係香港男演員，而家係無綫電視基本藝人合約藝員。佢嘅曾經係麗的電視、亞洲電視同香港電視網絡藝員。
關光博

關光博（1982年5月8號—）係日本足球員，司職後衞，效力鹿兒島聯。
關公忠義亭

關公忠義亭（英文：Kwan Kung Pavilion）係香港唯一用亭嘅形狀去起嘅關帝廟，喺新界長洲東南面，1973年起好，週圍種咗好多櫻花樹。
維基同享有多媒體嘅嘢：Kwan Kung Pavilion
關南施

關南施（Nancy Kwan，1939年5月19號—），原名關家蒨，係出身香港嘅美國電影女演員，亦係頭一位喺西方電影出名嘅亞洲女演員，代表作係《蘇絲黃世界》。佢係中英混血兒。
關卡

關卡，又叫關隘，簡稱關，係政府喺主要出入交通通道建立嘅防衛設施，通常都會派人檢查出入嘅人，亦會為一啲出口同入口嘅貨抽稅。喺打仗時期，關卡通常都要擺重兵守住，唔畀敵人攻入城。
「海關」本嚟係設喺海岸針對海路交通嘅關卡，不過到現代就變成形容負責出入境同出入口管制嘅政府部門。
關俊華

關俊華，香港親中派政治人。

政治立場
佢係香港親中派人士，大力鼓勵前往前海發展，話前海優勢多，又曾經公開鼓勵香港人喺民主派被拒諸門外，直選議席比例大減嘅2023年香港區議會選舉入面投票。
關卡密碼

關卡密碼（password）係電子遊戲機制一種。用呢種機制嘅遊戲多數係冇存檔機制，但又想玩家唔會一熄機就冇嗮啲進度，於是就用以下嘅做法：每當玩家過咗一關嗰時，隻遊戲會話嗰關嘅相應密碼佢知，等個玩家下次再開機玩嗰時，可以靠入密碼，畀隻遊戲知佢過咗嗰關。關卡密碼呢種機制常見於 1980 至 1990 年代嘅遊戲，但自從互聯網普及，玩家可以輕易噉上網知道嗮隻遊戲嘅密碼，所以經已好少可會有遊戲仲會用關卡密碼呢種機制。
青年議會

青年議會（Youth Council）係香港一個親中派嘅青年組織，標榜自己關注青年人升學、就業、創業問題，亦鼓勵香港青年往大灣區同其他內地城市發展，而家由冼漢廸擔任會長，張瑞祺擔任主席。
佢哋嘅總部現時位於觀塘偉業街啟迪中心。

政治立場
佢哋唔少成員都有親中派背景，組織自己亦有同其他親中派組織（例如互聯網專業協會）合作。佢哋喺2021年9月就自己多名成員（包括馬鴻銘、陳婉珊、冼漢廸、計艷莉同埋徐海山）喺2021年香港選舉委員會界別分組選舉當選發表祝賀新聞稿，當中提到自己支持北京未經香港人同意強行落實嘅新選舉制度，又提及自己支持愛國者治港嘅政治主張。
青年民建聯

青年民建聯（Young DAB，簡稱青民）係民建聯嘅一個屬會。凡三十五歲或以下嘅民建聯會員都會成為「青年民建聯會員」。

簡介
青年民建聯原本係民建聯下面嘅青年小組。2004年6月民建聯中央委員會將「青年小組」升級，成為直屬民建聯常務委員會嘅「青年民建聯」，負責統籌民建聯三十五歲或以下青年會員事務。
馬永安

馬永安，香港電影工作者，曾經憑電影《神探大戰》入圍第41屆香港電影金像獎最佳視覺效果。
馬沙文咖喱

馬沙文咖喱係種泰國式嘅咖喱，主要材料係馬沙文咖喱醬、洋蔥、椰奶、椰糖、魚露同月桂葉，煮出嚟比較似橙色，甜中帶辣。
馬泰有FOOD了

《馬泰有FOOD了》（英文：Enjoy Your Food）係香港MakerVille製作嘅遊埠同飲食節目，由李蔓瑩同張右雨主持，2023年2月6號到2月17號逢禮拜一到五23:00－23:30喺香港電視娛樂ViuTV播出。節目主持去到馬來西亞同泰國品嘗各種美食。

節目調動
2023年2月15號：由於21:30-23:00播《殺手廢J》大結局，令《演奏1 TAKE過》順延到23:00－23:30播，所以呢個節目順延到23:30－00:00播。
飯倉大樹

飯倉大樹（1986年6月1號—）係日本足球員，司職守門員，效力橫濱水手。
香港第五條過海鐵路

香港第五條過海鐵路係香港一項重研究緊嘅基礎建設工程，指第五條跨越維多利亞港嘅鐵路過海隧道。喺《鐵路發展策略2000》，呢條鐵路被列做長遠發展方案其中一項，但係未有實際興建計劃。
根據《鐵路發展策略2000》，鐵路走線建議由九龍嘅油麻地站去到香港島嘅天后站。之後當局落實起觀塘綫延綫，由油麻地站去到黃埔站，但係暫時無計劃進一步延長過海。
香港管弦樂團

香港管弦樂團（Hong Kong Philharmonic Orchestra），簡稱港樂（HKPO），又俾古典音樂發燒友叫HongKongPhil，係香港主要嘅管弦樂團。
香港管弦樂團前身係中英管弦樂團，喺1947年成立。1957年改組成為香港管弦樂團。改組之後，首場音樂會響同年10月31號香港大學陸佑堂舉行。1959年，曾經成立中國音樂組，由張永壽做指揮，但舉行過一次公開演出就解散咗。1974年，正式開始職業化，由當時市政局資助，係香港最早嘅職業化西樂管弦樂團。樂團有89位成員，每年有超過100場表演。樂團每年亦演出70幾場免費交響及室樂音樂會。為咗配合音樂教育計劃，響香港好多間大學舉行巡迴舉行交響音樂會，加上示範講解，令到大、中、小學生認識古典音樂。喺培育新人方面，樂團推行年度合作計劃，同香港演藝學院一齊培育專業音樂人才。
香港音樂家葉詠詩喺1986年至2000年7月間擔任香港管弦樂團駐團指揮。樂團現任音樂總監係荷蘭籍指揮梵志登，2012/13樂季上任。
香港紅十字會

香港紅十字會（英文：Hong Kong Red Cross，簡稱HKRC）係紅十字會嘅分支。香港紅十字會因為主權易手嘅關係，響1997年7月1號起係中國紅十字會嘅分會，之前係英國紅十字會嘅分會。不過香港紅十字會行政相當獨立，唔受主權移交影響。
佢嘅服務包括有收集捐血、輸血、營舍、急救訓練、尋人服務等等。
香港紅十字會瑪嘉烈戴麟趾學校

香港紅十字會瑪嘉烈戴麟趾學校（英文：Hong Kong Red Cross Margaret Trench School）係香港一間肢體傷殘特殊學校，位於九龍黃大仙牛池灣平定道東10號。

學校設施
課室10間，家政室、視覺藝術室、綜合科學實驗室、電腦室、音樂室、多媒體學習室、其他學習經歷資源室、職業治療室、物理治療室、言語治療室、護理室、社工室、教育心理服務室、生活自理室、感覺統合室、多感官室、圖書館、玩具資源室、家長資源室、教具資源室、多用途室、學生活動室、禮堂、有蓋操場、遊樂場、足球場。

普通課程
中文、英文、數學、常識、電腦、視覺藝術、音樂、體育、公民教育、律動、遊戲治療、圖書課、引導式教育、輔導、體藝興趣。

調適課程
中文、數學、常識、英語、電腦、視覺藝術、音樂、體育、公民教育、律動、遊戲治療、圖書課、引導式教育、輔導、體藝興趣。

普通課程
中文、英文、數學、綜合科學、綜合人文、科技與生活、電腦、視覺藝術、音樂、體育、公民教育、輔導、體藝興趣。

調適課程
中文、數學、綜合科學、綜合人文、英語、科技與生活、電腦、視覺藝術、音樂、體育、公民教育、輔導、體藝興趣。
連平

連平喺中國廣東，家下係河源市嘅縣，叫連平縣。明清時叫連平州。

山
連平東北有九連山。南有戈羅、筆山。

水
連平有密溪水，出分水坳，東南流，同楊梅坪水合。又過州治南，納內管水、九嶺水，東南到長寧入新豐水。東大席水跟佢。又有忠信水，西南入河源。。

史
大清時連平係散州，叫連平州，有忠信、上坪、長吉三巡司。
連尼·祖利亞

連尼·祖利亞（葡文：Renê Júnior；1989年9月16號—），全名連尼·督斯山度士·祖利亞（Renê dos Santos Júnior），係巴西足球員，里約熱內盧人，司職中場，而家效力緊邦迪比達。

職業生涯
2007年，連尼·祖利亞喺巴西嘅低級別球隊愛斯他素開始佢嘅足球生涯，2008年效力薩美安度。2009年，佢就去咗通布斯隊重一直被人租借緊，未正式加入球隊。2010年雖然話佢一直都效力費古倫斯，但係佢重未喺國內聯賽攞到出場嘅機會，之後又先後租借到迪莫卡他同埋沙古尼路。
2012年1月，佢加盟莫吉米林重喺聖保羅州甲組足球聯賽表現出色，重俾升班馬邦迪比達睇中，佢就租借加盟到嗰隊波參加巴西甲組足球聯賽。
2013年1月2號，連尼·祖利亞租借到巴甲傳統勁旅山度士一年。
2013年12月24號，中國足球超級聯賽球隊廣州恆大宣佈連尼·祖利亞加盟球隊。
2016年3月，球會正式宣佈連尼因合同期滿，正式返去巴西嘅邦迪比達隊踢波 。
連州市圖書館

右手邊米黃色建築係連州市圖書館。
連州市圖書館係廣東清遠連州嘅公共圖書館，喺連州文化廣場。
1976年正式成立連縣圖書館。1994年6月改成連州市圖書館。
連州

連州（粵拼：lin4 zau1）係廣東清遠轄下縣級市。大清時係直隸州，叫連州直隸州，管埋陽山縣。民國又轉做縣，叫連縣。1994年轉做連州市。市府喺連州鎮。

地理
呢版要更新，以反映最新情況。加完料之後唔該拎走個模。

山
南有楞枷山，又叫貞女山。西南有崑湖山。西北有桂陽山。

水
連州有湟水喺西便，又叫洭水，漢志叫佢做匯水。佢上源係盧溪，出自西北黃蘖嶺，所以又叫蘖水，南行東過圭峯山，東北合奉化、潭源、黃嬌諸水，去到州治西南，高良水自由連山西行便注戊來，東南過同冠峽，入陽山。

史
大明時，連州隸廣州府。
大清雍正五年，升為直隸州，歸南韶連道，廣州府割陽山、連山畀佢管。嘉慶中年，連山改做直隸，由連州分出去，叫連山直隸廳。州判治皇子墟，又有朱岡巡司。
連山

連山（粵拼：lin4 saan1；壯文：Lenzsanh）喺中國廣東，家下係清遠市下嘅自治縣，叫連山壯族瑤族自治縣。佢舊時係個縣，叫連山縣。大清時改過做直隸廳，叫連山直隸廳或者連山綏瑤直隸廳。民國又改返做縣，共和國改做自治縣。
呢個縣面積1218平方公里，2015年人口12萬人。民族上壯族佔47.73%，漢族佔36.12%，瑤族佔15.89%，壯瑤兩族合埋佔咗63.88%。呢個縣建立喺506年。1962年9月26號，國務院批准咗成立自治縣，個名就係今時今日噉。郵政編碼係513200。電話區號係0763。縣府駐喺吉田鎮。連山轄下政區有7個鎮、2個林場。

山
連山北便有昆湖山。西北有鍾留山、大霧山。南有黃帝源山，又叫黃連山，中有大排瑤五，小排瑤二十四。

水
連山南有高良水，又叫大獲水，上源係橫水，出西北天堂嶺，東南流，過廳治南，屈東北，同茂古水合。過雞鳴關入連州，合於湟水。
上吉水出廳西分水坳，西南流，到木羌墟，八排瑤水由東南注入，屈西北，過鐘山，入廣西賀縣，所以賀江另一個源。

史
大清時，本來叫連山縣，隸廣州府。雍正五年，改隸連州。嘉慶二十一年，升為綏瑤廳。連山直隸廳歸南韶連道。有宜善巡司。

語言
連山當地嘅漢語叫連山話，係粵語嘅方言，分佈喺縣嘅北部，如吉田、永和、太保、禾洞，呢隻粵語係成個縣嘅通用語。連山話介乎於四會話同廣西八步區桂嶺話、昭平話之間，當地人會攞佢來傾偈講嘢、讀書唱歌，亦用喺學校教書。其中永和、吉田嘅聲氣發音高啲，而太保、禾洞會有少少變調，但意思相通。另外當地亦流通本地口音嘅廣州話。
壯話分佈喺縣嘅南部，有永豐、福堂、小三江、加田、上帥，係北部壯語嘅方言，叫做連山土語，當地嘅壯話可以同廣西宜山、柳江、八步區嘅南鄉、廣東懷集嘅下帥嘅壯話溝通。
瑤話分佈喺縣嘅山區，喺啲瑤人嘅村會講。當地嘅瑤人有兩個分支，一支係過山瑤，住喺三水，自稱做勉（Mien）；一支係八排瑤，住喺大旭新寨，自稱邀勉（Jianmien）。兩種瑤話無論發音定詞彙都有唔同，但語法結構一致。過山瑤嘅瑤話同其他自稱做「勉」嘅瑤人支系嘅話相通，稍微有口音噉解。
連尖

連尖（Lethrinidae），又叫連占、龍占，學術上叫龍占魚科，係種食用魚，生物學分類係屬鱸形目。
陳亭妃

陳亭妃（Chen Ting-fei，1974年7月19號—），臺灣民主進步黨政治人物，臺南人，係一邊一國連線成員同正常國家促進會成員。佢亦係中華民國第七、八、九、十屆立法委員，民進黨中常委，曾經做過民進黨立法院黨團書記長，第14屆、第15屆、第16屆臺南省轄市議員。
陳以桐

陳以桐（英文：Jason Chen，1988年11月12號—）係美國華裔歌手，2010年從洛杉磯加州大學畢業。同年，佢翻唱名曲喺視頻網站YouTube紅咗，短短幾個月之內成為咗YouTube最多人瀏覽嘅歌手之一。而家已經有自己嘅原創歌曲。佢嘅風格百變，一直秉持住「音樂永不沉睡」（英文：Music Never Sleep）嘅理念，喺度不斷推出新作品。2013年11月26號，佢發佈新專輯《What If》。
陳以誠

陳以誠（英文：Alvin Chan Yee Shing，1954年1月26號—[未記出處或冇根據]）係香港兒科醫生，前香港醫學會副會長，同李家仁醫生同被譽為「兒歌醫生」，曾經係2007年香港行政長官選舉選舉委員會嘅醫學界代表，而佢於一九八零年代共香港基督徒音樂事工協會《齊唱新歌》第二集主唱工作。

簡介
陳以誠讀過迦密中學，1977年喺香港大學畢業，喺英國留過學、攞到英國皇家兒科醫學院院員資格，攞到內外全科醫學士 資歷，做過公立醫院醫生。雖然陳以誠喺1995年冬天起兼職兒歌歌手，但係直至2003年才以SARS事件為題材既兒歌《眾志成城抗肺炎》才為人認識[未記出處或冇根據]。

爭議
2009年，陳以誠喺診治一名男嬰時，因疏忽令BB嘅右手無名指要切除指頭，被男嬰父母索償650萬港元。2012年11月20日，香港高等法院判陳以誠就男嬰嘅醫療費及心理輔導等，賠償約31萬4000多港元。法官認為事件對男嬰嚟講系痛苦嘅經歷，但唔認同會影響日後男嬰嘅生計。其後男嬰父母唔滿賠償金額過低而提出上訴，高等法院上訴庭於2014年2月19日將賠償額提高至51萬港元。其後男童父母聲稱受事件打擊分別患上適應障礙和抑郁，再向陳以誠索償。2017年5月8日，高等法院頒令陳以誠需向父母及男童賠償合共約140萬港元。2018年4月16日，香港醫務委員會裁定陳以誠2項專業失德罪成，各判罰停牌3個月，分期執行，合共停牌半年。辯方律師形容事件系陳職業生涯中嘅一個瑕疵和污點，佢對事件感到悔恨及悲傷。
及後，佢進行上訴。上訴庭認為醫委會喺裁決時並冇處理陳所提出嘅疑點，認為其2項專業失德定罪唔穩當。
陳仲衡

陳仲衡（1964年—），香港高等法院法官，因為處理過佔中九子案同埋一啲同香港反送中運動有關嘅案件，得到一啲媒體嘅關注。

早年生涯
陳仲衡喺香港出世，1987年同1988年喺香港大學分別攞到法學士學位同埋法學專業證書。1988年喺香港獲大律師資格，之後曾經私人執業，2002年獲委任為裁判官。

佔中九子案判詞串錯字同對香港人權影響
喺佔中九子案入面，陳仲衡將所有爭取民主嘅被告都判處至少一名罪名成立，而全部同「公眾妨擾」有關。以往喺香港，因為參與未經警方批准嘅示威遊行而被起訴嘅人士，通常以刑罰較輕嘅罪名被控。有唔少人認為呢次判決有機會對日後社會運動及言論、集會自由造成寒蟬效應。例如，喺判刑嘅時候，就有旁聽聲援嘅市民話，其實係梁振英煽惑佢哋出嚟佔中。大律師吳靄儀批評「公眾妨擾」罪名係過時而範圍定義不清嘅罪名，又認為咁樣會影響香港民主運動同香港人應有嘅示威遊行抗議等自由。時事評論員黃世澤就話佢冇用到佢一貫嘅邏輯，判詞又將Court串錯字做Count，又引述R v Goldstein and Rimmington一案，批評案件判案唔合理，甚至懷疑中聯辦喺背後有角色。

審理案件偏頗控方同違反專業操守
喺2019年7月28號，網民發起「追究上環開槍大遊行」，結果上環爆發一場同香港反修例運動有關嘅激烈警民衝突，24 人被控暴動，案件去到2021年交由陳仲衡審理。不過，陳仲衡喺審理案件嘅時候，就經常性表現得唔耐煩，被批評連番打斷辯方發問，對某啲辯方大律師作出相當嚴厲嘅批評，有違反專業操守之嫌，甚至有挖苦嘲諷辯方之嫌。去到5月7號，其中12名被告嘅代表律師聯合申請，以書面形式共同提出「法官避席（Recusal）」申請，要求陳仲衡唔再參與案件審理有關嘅程序。
陳仿陽

陳仿陽，香港親中派政治人物兼中醫界人士。

選舉經歷
喺2021年9月，佢經指定團體提名(港區世界中聯理事協會)成為香港特别行政區選舉委員會中醫界委員。
陳仲泓

陳仲泓（英文：Chan Chung Wang，1991年6月10號—）係香港男子田徑運動員，喺2020年夏季奧林匹克運動會做咗頭一位代表香港參加奧運跨欄項目嘅男跑手，競逐110米跨欄，最後預賽止步。
陳仲偉

陳仲偉（粵拼：can4 zung6 wai5；1956年1月5號—2016年5月7號）係原廣東省人民醫院嘅主任醫師、原口腔科行政主任，廣東廣州人。1982年開始從事工作到2012年退休，期間做過廣東省口腔醫學會常務理事及屬下嘅外科分會副主任委員、廣東省醫學會頜面外科分會副主任委員、廣東省醫學會頜面-頭面外科學分會副主任委員、廣東省醫院協會口腔醫療管理分會副主任委員、廣東省抗癌協會頭頸腫瘤外科專業委員會委員、中國國家科學技術獎評審專家、汕頭大學醫學院碩士研究生導師、南方醫科大學兼職教授、中華口腔醫學雜誌（電子版）編委、廣東牙病防治雜誌編委、中國顱頜面外科雜誌編委。

死
事發當日嘅住所附近
2016年5月5號17點20分（UTC+8），喺廣州越秀區東川路91號大院（省人民英東樓對面）入面出現咗得人驚嘅謀殺案，嗰時犯罪嫌疑人劉某（男、47歲）跟住人出入門禁，上到陳仲偉嘅住所入面將佢同老婆斬成重傷。陳仲偉受傷後馬上送到醫院，但經歷咗43個鐘頭盡力搶救，重係證實不治。據當地公安調查，事發時犯罪嫌疑人劉某有精神病史，曾經喺1991年嘅一次整牙手術整爛咗佢隻牙有關。而犯罪嫌疑人將陳仲偉斬成重傷後無耐，喺天臺跳樓自殺死咗。

後續
由於陳仲偉遇害事件震驚全廣州，所以2016年5月7號挨晚，好多市民自發到烈士陵園對面嘅英雄廣場嚟悼念陳仲偉。時隔3日，廣東省人民政府臨時召開會議傾到一系列防範暴力傷醫行為，及打擊暴力傷醫嘅違法犯罪行為。
香港列陣

香港列陣，係香港曾經籌備開嘅本土化政黨，本嚟預計2016年4月23號創黨，成員包括前學聯秘書長周永康同副秘書長岑敖暉、香港專上學院講師劉小麗、土地正義聯盟成員朱凱迪、香港中文大學副教授姚松炎、西環飛躍動力成員劉偉德、影評人舒琪等。
雖然個聯盟最後無曬聲氣，不過佢哋部份人都以獨立身份參選第6屆香港立法會選舉，其中劉小麗、朱凱迪、姚松炎都贏到議席。
香港劇集

香港劇集（簡稱港劇）係香港製作嘅電視劇、網絡劇嘅統稱。咁多年來，多數港劇由香港兩間免費電視台無綫電視（TVB）同亞洲電視（ATV）拍攝，香港政府屬下嘅香港電台（RTHK）亦有製作多部經典電視劇。2010年代中開始，香港多咗第啲電視台同製作公司參與製作電視劇。
港劇除咗喺香港播出之外，亦有賣埠到台灣、東南亞、北美及其它海外華人地方。1980年代，港劇進入開始改革開放嘅中國大陸。港劇最主要嘅觀眾係香港本地及廣東地區嘅居民，以及海外嘅香港同廣東僑民。此外，港劇亦受到中國大陸、台灣、東南亞等地方嘅華人，甚至其它民族嘅人歡迎。同港產片、粵語流行音樂一樣，香港電視劇係香港流行文化好重要嘅一部分，向全世界輸出香港文化，對華人生活影響深遠。

文化
電視劇文化係香港流行文化非常重要嘅部分。1970年代後期，一批受歡迎嘅無綫電視製作人進軍電影業，例如徐克、許鞍華等，令香港進入新浪潮電影年代。今日香港嘅著名導演、編導，例如杜琪峯、王家衞、韋家輝等，演員，例如周潤發、周星馳、張曼玉、梁朝偉、劉德華等，好多都係無綫出身。無綫、亞視同港台培養咗大批演藝人員成為香港影視界嘅主力。
1974年，無綫電視劇集《啼笑因緣》首次使用粵語主題曲，被視為香港粵語流行曲發展嘅里程碑，標誌香港粵語流行曲再興起。劇集主題曲流行，令歌手亦得以多上電視節目，兩者相互推動，令本土音樂得以蓬勃發展。由1978年開始，獲得白金銷量嘅香港本地唱片數目，超越外國音樂唱片。
香港加拿大國際學校

香港加拿大國際學校（英文：Canadian International School of Hong Kong）係香港一間私立國際學校，嚮香港島黃竹坑南朗山道36號，1991年創校。
香港共和國

香港共和國（Republic of Hong Kong）係最早自1950年代起，英國殖民地部一啲官員，對於主權移交前嘅香港嘅一個揶揄說法。當時香港雖然並唔係獨立國家或由當地民選自治政府負責內務嘅自治領，但由於香港政府擁有越來越多嘅自主權，令香港喺實質上特別係財政同對外經貿關係上，越來越似一個獨立國家。另外，香港嘅官員或香港嘅外貿談判團，雖然都係由英國人領導，但佢哋都係以香港嘅利益優先。

1940－1960年代抗衡英鎊外援管制措施
喺戰後至1972年，港幣與英鎊掛鈎，香港屬「英鎊區」嘅成員。二次大戰後，英國藉著同英聯邦成員（包括英國屬土、已獨立嘅英聯邦國家）組成嘅「英鎊區」，限制英鎊嘅自由兌換。英鎊區成員國同英國之間，貨幣交易及資金流動唔受限制，不過對英鎊區外國家，所有成員要同英國採取統一嘅外匯管制措施。香港雖然係英鎊區，但卻係英鎊區共同外匯管制體系嘅其中一個缺口。當時香港除咗有官定嘅外匯市場外，仲有一個自由兌換嘅外匯市場。
喺官定嘅兌換市場，港元同英鎊掛鈎，按此兌換率換成嘅外匯，亦只可用作特定用途。而喺自由兌換市場，港幣匯價由供求決定，兌換數額及用途亦唔受限制。咁樣，香港就成為英鎊區民眾用嚟規避外匯管制嘅缺口。英國本土嘅居民，可以先將英鎊匯至香港嘅戶口換成港元，然後再利用香港嘅自由市場，隨意將佢兌換成美金。結果，喺1940至50年代，英國財政部多次建議取締香港嘅外匯自由市場交易，但遭到當時港督葛量洪堅決反對，加上英倫銀行同英國殖民地部權衡有關嘅政治風險同政策可行性後反對財政部嘅建議。
咁樣，英國政府就只能逐步限制英國居民將資金匯去香港以避開外匯管制。1950年，英國政府限制香港同英鎊區其他成員之間嘅活期戶口往來，去到1957年，唔再容許英國居民從其他英鎊區國家或地區買入美元或其他外幣證券，以防止佢哋喺香港購入美元證券，然後出售套現美金。不過，由於港府根本從來無認真執行有關法令，結果仍有好多英鎊從英國流入香港銀行嘅戶口，而且越來越多。1966年5月，英倫銀行代表訪港，發現呢啲交易嘅規模比當初估計的更為嚴重。最終因倫敦施壓，港府先設立獨立嘅外匯管制專員，以執行相關法規。不過，當時嘅港府已經同銀行界及商界，串通好晒去規避。

1967年英鎊貶值爭議
當時香港屬於英鎊區，香港政府嘅財政儲備，差唔多全部都係英鎊，但二次世界大戰後，英鎊持續有貶值壓力。喺1967年11月18日格林威治標準時間（GMT）早上九點半，英鎊區入面嘅馬來西亞、新加坡、澳洲同新西蘭，比起香港早六個鐘收到倫敦話要將英鎊貶值嘅通知，結果引起港府官員及行政立法兩局議員嘅強烈不滿，以及港府同香港嘅銀行嘅重大損失。事後，當時嘅港督戴麟趾向倫敦表達強烈不滿，指出英國冇盡宗主國嘅責任保護香港利益，更聯同財政司郭伯偉，要求倫敦賠償呢次貶值為香港所帶來嘅損失，並容許港府將儲備貨幣多元化，但遭到英國財政部拒絕。一些行政立法兩局議員因而威脅話要辭職，迫使倫敦答應港府要求。最後，雖然倫敦未有應承，但就提供兌換保證，話會賠償因為英鎊貶值而造成香港嘅損失。香港成為英鎊區中第一個取得呢種保證嘅成員，即使係英鎊區嘅獨立國家，都要喺隨後才得到同類保證。郭伯偉退休後回憶，喺英鎊貶值嘅善後安排上，話自己同其下屬係「盲目嘅愛港者」。
香港共產黨

香港共產黨（港共）係一個喺2018年9月10號開設嘅Facebook專頁，自稱係「支持」中國共產黨同中共總書記習近平同埋佢嘅思想，亦支持廢除《基本法》第5條，喺香港推共產主義同搞社會主義制度，又話唔排除用武力起義達到目的。直至同年9月26號，有超過1萬人讚好呢個專頁。
香港特別行政區不實行社會主義制度和政策，保持原有的資本主義制度和生活方式，五十年不變。
“
”——《香港基本法》第五條

組黨
2018年9月24號，香港政府喺憲報刊登公告，正式將支持香港獨立嘅香港民族黨列為非法組織同禁止佢喺香港運作或者繼續運作。同一日，香港共產黨去信保安局長，通告香港共產黨籌組成立事宜，又表示如果保安局冇作出回應，就被視為當局唔反對香港共產黨成立，信入面寫：
「
「黨宗旨與中國共產黨先賢建黨之初思齊，因此將積極嘗試建立武裝，不排除武力起義，並為求實現香港推行共產主義，施行社會主義制度，我黨將堅決反對香港基本法有關實行資本主義制度的條文……因《習近平思想》已宣示對本港的『全面管治權』，我黨為之呼應，初步將透過本地各級的選舉發展力量，因此我黨容許黨員暫時宣誓效忠香港基本法，直至共產主義社會在本地實現為止」。
」
呢封信喺Facebook專頁上面發佈之後，喺同月25號獲得超過8000個反應同過千個分享，保安局喺回覆傳媒查詢嗰陣只係表示有關社團嘅事宜會按《社團條例》處理。
政圈入面有消息話，香港共產黨計劃邀請香港民族黨召集人陳浩天做黨嘅首任總書記。
香港加油

香港加油，或者叫香港人加油，係一句同香港（同埋香港人）打氣嘅說話，本嚟無任何政治含意，但因為2019年反修例運動被廣泛使用，自此被當權者睇成一句禁語。

「香港加油」雙向字
2019年6月爆發反修例運動嗰陣，有位叫「馬賽」嘅臺灣設計師設計咗個「香港加油」嘅雙向字，由一個方向睇係「香港」，轉90度就會睇到係「加油」。

2021年渣打香港馬拉松禁用爭議
2021年渣打香港馬拉松係香港國家安全法實施後頭一個大型體育賽事。事前記者會入面，籌備委員會主席高威林曾表話過跑手衫上面有「香港加油」字眼無問題，不過兩日後就話「唔應該加入政治元素或口號」，暗示「香港加油」係句「政治口號」。結果賽事嗰日，有跑手著住寫有「香港加油」嘅衫，被要求換衫先至可以繼續參賽，亦有跑手因為隻腳有「香港加油」嘅紋身而需要用膠布遮住。
香港再出發大聯盟

香港再出發大聯盟係由兩個前香港特首董建華同梁振英牽頭嘅政治聯盟，2020年5月5號成立，有1,545名共同發起人，網羅絕大部分建制派名人、商界人士，全國人大常委譚耀宗出任秘書長。大聯盟喺2020年初開始構思，聲稱想凝聚各階層力量助香港走出困境。

疑打壓高登音樂台事件
2020年5月，高登音樂台發布片段，指佢哋 YouTube 頻道被由香港再出發大聯盟投訴至刪除，疑涉及高登音樂台發表作品《再出殯》，揶揄聯盟主題曲《再出發》有關。成員「漏奶」表示完全唔明白點解，認為《再出殯》同《再出發》係兩首完全唔同嘅歌，批評聯盟係政棍，連少少創意都容納唔到。

主題曲影片涉嫌侵犯版權事件
喺大聯盟成立當日，聯盟發表咗由周柏豪、泳兒等歌手合唱嘅主題曲《再出發》，不過影片違規使用咗香港獨立音樂表演場地Hidden Agenda嘅演出畫面，三度被YouTube下架，最終聯盟刪除咗有關音樂場地畫面後重新上載，但就堅持話無侵權。
香港前途問題

香港喺第二次世界大戰期間嘅前途問題：1942年，中華民國喺廢除不平等條約再簽新條約嘅問題同英國展開磋商。蔣介石嘗試將香港嘅前途問題列入埋討論議程入面，佢提出九龍租借地應該同其他租界一齊還返俾中國，但係受到英國首相邱吉爾嘅堅決回絕。英方更加要求中方白紙黑字咁同意九龍租借地不會喺條約入面提及，否則會拒絕簽訂新約。民國政府迫於無奈，惟有唔再堅持九龍租借地交還嘅問題，雙方最後將香港排除出討論範疇。1943年1月11日，中英兩國最終簽咗《中英關於取消英國在華治外法權及其有關特權條約》，簡稱《中英平等新約》。
香港重光後嘅前途問題：1945年8月15日，日本宣布無條件投降，香港日佔時期結束，香港主權問題再次出現。
1997年香港回歸：1970年代中期嘅英屬香港，因為新界嘅地係經《展拓香港界址專條》而租借返來，有99年嘅期限。即係話1997年6月30號之後，英國將喪失對新界土地嘅一切權利，英國好難喺剩返嘅香港島同九龍半島管治。所以，英國政府同中華人民共和國政府開始談判，終於雙方喺1984年12月19號簽咗《中英聯合聲明》，促成香港回歸。
2047年香港前途問題：《香港特別行政區基本法》第5條指香港「五十年不變」嘅期限係至到2047年6月30號，唔少香港人都非常關注呢日之後嘅政制、經濟同埋社會生活等會係點樣。
牽涉條約
《南京條約》(1842年)
《北京條約》(1860年)
《展拓香港界址專條》(1898年)
《中英關於取消英國在華治外法權及其有關特權條約》(1943年)
《中英聯合聲明》(1984年)
馮志強

馮志強（英文：Fung Chih-Chiang）係香港導演同編劇，1998年出道，開頭係幫無綫電視劇集做編劇，2001年開始轉為幫電影做編劇，2013年開始做埋電影導演，憑2016年電影《美人魚》入圍香港電影金像獎最佳編劇五強提名。

演出
呢個表唔完整，歡迎加料。
馮志豐

馮志豐（粵拼：fung4 zi3 fung1，1972年8月13號—）係香港商業電台節目主持人、監製同埋廣播劇幕後班底成員，1980年代曾經係無綫電視童星，喺香港浸會大學傳理學院畢業，已婚。
馮德利

馮德利係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會香港中國企業協會委員。之後，佢有份提名林鄭月娥參與2017年香港行政長官選舉。
馮志堅

馮志堅（英文：Fung Chi-kin，1949年6月9號—）係香港政治人物，香港協進聯盟成員，金銀業貿易場永遠名譽會長，上海黃金交易所國際顧問同馮志堅顧問有限公司董事。1995年至1997年做港事顧問，1998年至2000年做香港立法會金融服務界功能界別議員。退休後喺灣仔開設奶茶專門店我杯茶。